title: Campu d'ilesia de San Xuan de Cenero
text: La nave estrémase en cuatro partes per aciu de trés arcos “fajones”  de mediu puntu y cuenta con arcades ciegues de ferradura nos llaterales, ú colocáronse les imáxenes de San Antonio de Padua, la Inmaculada Concepción y Xesús del Sagráu Corazón sobro talameres de piedra, toes elles mercaes o apurríes cuando la reconstrucción de la ilesia. Al pie de la nave llevántase una tribuna d'antepechu, a la que xúbese per una escalera de caracol con barandes de tabla calada. Dambes son resultáu de la reconstrucción fecha ente 1943 y 1950, mas ainda caltiénense dalgunes ménsules  orixinales con restos de policromía colorada.